Fotografía

A fotografía ye a tecnica de gravar imachens fixas sobre una superficie de material sensible a la luz basando-se en o prencipio d'a cambra escura. En a cambra escura se consigue prochectar una imachen captata por un lente u un conchuntos de lentes sobre una superficie, de forma que a imachen queda redueita de grandaria y puet veyerse correctament. Ta almagacenar ista imachen as maquinas fotograficas emplegaban dica fa bels anyos as peliculas sensibles, mientres que en l'actualidat s'emplega tamién sensors dichitals.

A fotografía puede estar clasificata baixo amás ampla denominación de tractamiento de imáchens, y por isto, ha embelecato a cientificos y artistas dende os suyos empecipiallos. Os cientificos, sobretot, han aprofeitato a suya capacidat ta plasmar con precisión toda mena de cercunstancias y estudios, como los estudios sobre locomoción humana y animal d'Eadweard Muybridge (1887). Os artistas tamién han estato sedueitos por istos aspectos pero han tractau siempre d'ir por mas variatos camíns que a simpla representación foto-mecanica d'a realidat.

 Etimolochía 
A palabra fotografía procede d'o griego y significa "debuixar con a luz" (de photos = luz, y graphis = debuixo).

 Tecnolochía y tecnica en a fotografía 
 A maquina fotografica u camara fotografica.
 Fotografía quimica.
 Fotografía dichital.
 Composición fotográfica.
 Iluminación en fotografía.
 Fotografía en blanco y negro.
 Fotografía en color.
 Revelato d'a fotografía en blanco y negro.
 Revelato d'a fotografía en color.
 Acutancia.

 Aplicacions cientificas d'a fotografía 
A fotografía ha establito dende os suyos empecipiallos un medio de gran utilidat en a investigación cientifica. Gracias a lo suyo emplego a ran cientifico se tien a posibilidat de rechistrar fenomenos que no pueden ser alufratos dreitament, como por eixemplo aquels que se desembolican en tiempos muit breus (fotografía ultrarrapeda) u mui pandos (fotografía de baixa velocidat), aquels que escayecen a escala microscopica, aquels que afectan a rechions muit grans d'a Tierra u d'o espacio (fotografía aeria, orbital, astronomica), aquels atrabatas a radiacions no visibles a lo uello humán, etcetera.

Entre as mas importants aplicacions d'a fotografía en o campo cientifico destacan a fotografía ultrarrapeda y estroboscopica, a fotografía estereoscopica, a fotografía infrarroya y ultravioleta, a fotografía aeria y orbital u a fotografía astronomica.

 Fotografía como arte 

Cuan os conoiximientos en optica estieron pro enantaus, os pintors escubrioron a maniera de prochectar una imachen sobre una binza de papel con aceite. Lo que lis premitiba prener notas a escape con a ventalla d'una inversión d'a imachen y una reducción de grandaria.

Isto consona con a fuga d'o realismo en a pintura.

Mas tardi s'escubrioron tecnicas emplegando clara de uego que feban fesable lograr que a imachen por si mesma se quedara gravada en o papel. Ista tecnica se fue perfeccionando gracias a la replega d'o fenomeno quimico embrecato y a una contina prebatina con materials alternativos. Luego estió fesable tener una caixa con un papel fotosensible zaboyato d'a luz, un canyon con o que enfocar-la, y un tancador ta fer pasar a luz o tiempo pro ta que percutiese a la binza.

A fotografía como arte, ciencia y experencia humana fuoron evolucionando en paralelo mientres iste tiempo. En cuanto estió fesable fer d'a cambra un dispositivo móvil fácil de manullar apareixió a posibilidat d'influir en o espectador por meyo d'a posición d'a cambra y a suya enfiladura, lo que premitíba tresladar a subchectividat d'o fotografo a la fotografía, antimás d'ir construindo un lenguache artistico.

O lenguache artistico fotografico empecipió con l'herencio d'a pintura, sindembargo enampló a escape o suyo lexico gracias a la facilidat de fer enfiladuras estrimeras (picatos, contrapicatos,...) a captura d'o movimiento con largos tiempos de tancador, y a decisión de l'inte. A presión sobre o fotografo ta sinyalar a suya subchectividat en a fotografía forchó un lenguache plen de sotilezas pero que s'entiende perfectament, mui dreito ta cualsiquier observador.

Hue lo día la fotografía ye practicata por millons de personas en tot o mundo armatos con buenas maquinas fotograficas. Preferindo-se actualment as maquinas con una buena optica y muitas opcions que adhiban flexibilidat, fren a las maquinas enfiladas a lo gastador, a on a optica y o tancador ye manullada por a electronica restando a lo feito de fer una foto gran parti d'a suya imprebisibilidat. L'aparición d'as maquinas dichitals, maquinas mistas con vidio, y a fotografía en comarcas de realidat virtual complican, enriqueixendo, o esdevenidero d'iste arte.

 Historia d'a Fotografía 
En as pachinas adedicatas a la historia d'a Fotografía se realiza una estudio detallato que albarca dende os suyos empecipiallos dica o mesmo sieglo XXI y que incluye o estudio d'os diferents eventos, personaches y cheneros fotograficos que han influito en o desarrollo d'istos dos sieglos d'a historia d'a fotografía.

 Dreitos d'Autor 
O Dreito de Autor considera a las imáchens fotograficas a los fins de tutelar as imáchens de personas u d'aspectos, fundamentos u feitos d'a vida natural u social obtenitas por meyo de l'emplego d'un procedimiento fotografico u enanto analogo.

Corresponde a lo fotografo, excepto en bellas cuestions relativas a los retratos fotograficos, o dreito exclusivo de reproducción, espardidura y venda. Sindembargo, si a obra ha estato obtenita en a bastida d'achuste de logamento de servicios u de treballo, tal dreito exclusivo corresponde a lo responsable d'o mandalexo actual. A duración d'os dreitos sobre a fotografía viene determinato por a normativa legal d'aplicación.

O Dreito tamién proteche a privacidat d'o subchecto fotografico. De feito, ye premitida a espardidura de fotografías sin o premiso d'o subchecto nomás en os casos de personaches publicos. En a resta d'os suposatos, o fotografo tetular d'a obra debe obtener o premiso d'o subchecto a la publicación y exposición publica.

 Cheneros fotograficos 
 Fotografía artistica.
 Periodismo fotografico.
 Fotografía d'envista.
 Fotografía industrial.
 Fotografía de viaches.
 Fotografía d'aficionaus.
 Fotografía archeolochica.
 O retracto fotografico.
 Fotografía de defuntos.
 L'espullato fotografico.
 O pictorialismo.
 Os realismos fotograficos.
 As vanguardias y a fotografía.
 Fotografía academicista.
 Fotografía de guerra.
 Fotografía documental.
 A Fotografía y l'Arte Contemporanio.
 L'abstracción fotografica.
 Zaguers tendencias fotograficas.
 Atros emplegos d'a fotografía.

 A Fotografía por países 
 Fotografía espanyola.
 Fotografía hispanoamericana.
 Fotografía asiatica.
 Fotografía en a Europa de l'Este.
 Fotografía africana.
 Fotografía en Oceanía.

Referencias

 Veyer tamién 
 Fotografía maldata.
 Lomografía.
 Fotografía ambulant.
 Festivals de fotografía.

 Vinclos externos 

  Información sobre fotografía y maquinas dichitals.
  Comunidat de fotografía de viaches.
  Libros de referencia de como fer fotos.
  Sonimagfoto.

*